runetrust/blame-folketinget-dk huggingface dataset:
Karina Lorentzen Dehnhardt (SF), 2023-04-11:
For hvis vi kan komme videre ad den vej, vil man være betrygget ved, at der i det mindste er et sted, hvor man kan tage noget op, der opstår i pressen, og så kan vi andre leve med ro i sjælen ved at vide, at det er der nok nogle, der har undersøgt.
Özlem Sara Cekic (SF), 2014-12-03:
Jeg vil gerne lige læse noget op, som stod i Jyllands-Posten den 10. september 2014: »Venstres medieordfører, Ellen Trane Nørby, er den eneste ordfører, der var med, da det forrige medieforlig blev vedtaget, og hun forklarer, at grunden til, at Underholdningsorkesteret er nævnt i den forrige kontrakt, er, at DR dengang truede med at nedlægge flere klassiske ensembler.
Morten Messerschmidt (DF), 2009-02-24:
Hvis nu hr. Michael Aastrup Jensen, som i øvrigt ikke har bestridt de faktuelle forhold i det her beslutningsforslag, kiggede i begrundelsens afsnit fire, ville han kunne konstatere, at de største nettomodtagerlande er Portugal, Grækenland, Spanien og Irland.
Søren Krarup (DF), 2004-02-06:
For det er jo rigtigt, som det hedder i ministerens bemærkninger, at udviklingen i Danmarks befolkningssammensætning har været sådan, at der ikke længere er fornøden sikkerhed for, at personer, som ville kunne få indfødsret ved erklæring, altid er integreret på det niveau, som må være en forudsætning for at opnå dansk indfødsret.
Steen Gade (SF), 1999-05-20:
Ellers vil jeg bare slutte med at sige, at jeg synes, vi har kunnet enes om en god vedtagelse, som - selv om det er en procesvedtagelse - er funderet så stærkt i de tre hovedelementer, at de politiske diskussioner, der selvfølgelig kommer til efteråret, bliver rigtige politiske diskussioner og ikke behøver at blive skyggeboksning.
Henrik Sass Larsen (S), 2015-02-05:
Jeg holdt så sent som i går møde med den grønlandske handelsminister, som også som bekræftet af Nick Nielsen er fuldstændig indforstået med den her hurtige og meget smidige behandling og med, at det er fuldt ud i overensstemmelse med og aftalt med regeringen henholdsvis i Grønland og på Færøerne.
Anne Grete Holmsgaard (SF), 2007-12-06:
Fra SF's side synes vi, at det vil være en god idé, at vi i forbindelse med behandlingen af forslaget efterfølgende i udvalget skriver en beretning, som gennemgår historien bag de her rabatordninger, for det er jo typisk her, offentligheden vil gå ind og se på, hvad det her handler om.
Henriette Kjær (KF), 2000-02-04:
F.eks. ville jeg her til jul, hvor jeg skulle købe en masse legetøj som julegaver, tage ud i Toys'R'Us, der ligger i et storcenter, men med det samme jeg så bilkøen og den overfyldte parkeringsplads, vendte jeg om og kørte hjem igen, tændte for computeren og bestilte alle julegaverne over nettet, og jeg fik dem tilsendt lige til døren, pakket ind og det hele.
Martin Henriksen (DF), 2011-12-15:
Jeg vil opfordre til, at næste gang, der kommer en sag i medierne, hvor der er en institution, en folkeskole, eller hvad det kan være, der fraviger en dansk tradition efter pres eller af hensyn til f.eks. et stort muslimsk mindretal, så er der ikke nogen fra regeringspartierne eller fra andre partier, der går ud og problematiserer det, for det synes man jo så åbenbart er helt i orden; så længe det er lokalt besluttet, er det i orden.
Lars Løkke Rasmussen (V), 2016-05-24:
Altså, vi står med nogle komplekse udfordringer, og desværre findes der ikke et enkelt svar, så i min bog bliver vi nødt til på den ene side at sørge for, at folk, mens de er i Danmark, forsørger sig selv, for ellers skal vi andre gøre det, og på den anden side have et fokus på, at når folk ikke længere har et beskyttelsesgrundlag, skal de selvfølgelig rejse hjem igen.
Line Barfod (EL), 2010-04-16:
Det er også jævnfør den debat, der har været ved det seneste valg, om de ændringer, som et flertal i Folketinget gennemførte, om, at man skal have en fra valgstedet med ind til at hjælpe en med at stemme, og at blinde ikke længere, som de hidtil har kunnet, selv kan vælge, hvem der skal hjælpe dem med at stemme, og hele den opfattelse, det har givet de blinde, nemlig at man sætter deres ret til selv at bestemme i deres eget liv ud af kraft.
Jacob Buksti (S), 2002-04-10:
sådan et eller andet med, at de bidrager i hvert fald til det. Så ville jeg gerne bare høre skatteministeren, om skatteministeren vil give tilsagn om skriftligt - skriftligt - over for Folketingets Skatteudvalg at dokumentere, at den tidligere regerings anvendelse af grønne afgifter har ført til en stigning i skattetrykket.
Peter Kofod (DF), 2024-02-22:
Forslaget beskriver eksemplet med barnevognen, og det er der så nogle ordførere der siger er blevet rettet ind, siden forslaget er blevet skrevet, men ikke desto mindre er det jo sandt, at der er forskel på, hvordan vi lever, og hvordan vi ser verden, og at det selvfølgelig også har en betydning for, hvordan den kunstige intelligens kommer til at virke.
Sophie Hæstorp Andersen (S), 2010-02-12:
Derfor var det selvfølgelig glædeligt, at vi i 2006 vedtog en lov, der havde til formål at skabe røgfri miljøer og beskytte de ansatte på landets arbejdspladser mod de skadelige virkninger af passiv rygning, selv om der ikke var nogen tvivl om, at lovforslaget var et kompromis – eller et resultat af mange kompromiser.
Anders Fogh Rasmussen (V), 2003-04-23:
Det er selvfølgelig altid en skønssag og en vurdering, og det vil altid kunne give anledning til diskussion, hvor grænsen går, men det er efter min mening et uomtvisteligt, nødvendigt led i moderne politik, at folk i almindelighed får mere indblik i, hvad der egentlig foregår, og det kan man gøre på forskellig måde.
Jeppe Mikkelsen (RV), 2013-10-24:
Princippet om, at der er styr på våbenhandelen og eksplosivstoffer blandt EU- og FN-medlemmer, kan vi varmt bakke op om, og derfor tror jeg, at jeg mest vil bruge anledningen til at rose vores udenrigsminister, som i FN-sammenhæng har bidraget til arbejdet med FN's Arms Trade Treaty, og fordi han har arbejdet i FN-sammenhæng, giver det også god mening, at vi bakker op om arbejdet her i vores nationale parlament ved at opdatere dansk lovgivning på området.
Line Barfod (EL), 2006-01-19:
Men det her er altså en familiepolitisk redegørelse, det er trods alt ikke en socialpolitisk redegørelse, og derfor beskæftiger store dele af redegørelsen sig selvfølgelig med almindelige familiers udfordringer i dagens Danmark, og det er vel også værd at adressere, bl.a. fordi hvis vi fører en familiepolitik, der over for den almindelige familie i Danmark skaber nogle gode rammevilkår, så forebygger vi jo, at nogle får store problemer, konflikter, brud, og hvad der ellers måtte være.
Helge Sander (V), 2008-02-05:
Jeg vil sige til hr. Morten Messerschmidt, at det arbejde ser jeg også frem til, for ud fra det, alle ordførere, også regeringspartiernes ordførere, har sagt, er vi jo enige om, at det her er noget helt centralt, noget helt afgørende for, at vi fortsat kan være et af verdens førende it-samfund - ja, ikke bare it-samfund, men et af verdens førende samfund i det hele taget, fordi ikt er så bærende for samfundet.
Martin Henriksen (DF), 2016-10-13:
Men hvis man f.eks. i en forening har det synspunkt, at der skal indføres et kalifat, og at der så i kalifatet skal indføres dødsstraf, så vil jeg nok mene at man får frataget støtte, og man kan blive bedt om at tilbagebetale de midler, som man har modtaget fra kommunen.
Holger K. Nielsen (SF), 2018-10-26:
Men der er stadig væk intentioner, og der er stadig væk ting, der fungerer omkring hele Brexitdiskussionen; britisk diplomati er jo eksperter i at splitte, de er meget taktisk dygtige, strategisk dygtige og har gjort, hvad de kunne, for at splitte de europæiske lande omkring Brexitforhandlingerne, men det er rent faktisk ikke lykkedes for dem.
Bertel Haarder (V), 2010-04-26:
Nu foreslår vi en sådan hjemmel på forsøgsbasis i 4 år med nogle ret så skrappe kriterier, som skal sikre retssikkerheden, sikre klageadgang, domstolsprøvelse osv., og jeg ser frem til, at vi efter en grundig overvejelse i forbindelse med udvalgsbehandlingen kan få et meget bredt flertal for denne vanskelige lovgivning.
Troels Lund Poulsen (V), 2011-05-04:
Det har så ikke været muligt at gøre det, og jeg har sådan set ikke tænkt mig at gøre mere ved den her sag inden næste folketingssamling, men jeg har tænkt mig at følge op på de drøftelser, der har været, og også på det papir, der har været sendt ud.
Kaare Dybvad Bek (S), 2024-05-07:
Derfor er det også vigtigt for mig at understrege, at regeringen selvfølgelig fortsat fører en stram, ansvarlig og konsekvent udlændingepolitik, og der ændres med lovforslaget ikke på det grundlæggende princip om, at et ophold som flygtning i Danmark er midlertidigt.
Karsten Lauritzen (V), 2013-03-14:
Der er vi da glade for, at man har udvidet tilsynsområdet til forskel fra det tidligere Vambergudvalg. Vi er også glade for, at vi er blevet imødekommet på et par centrale områder i forbindelse med legalitetstilsyn og det her nye tilsynsorgan, som skal erstatte Vambergudvalget, nemlig spørgsmålet om, at Folketinget er inde over, helt konkret Folketingets Kontroludvalg, udpegningen af en del af medlemmerne til det nye tilsynsorgan.
Elsebeth Gerner Nielsen (RV), 2002-05-23:
En af de ting, vi har drøftet meget ofte i forbindelse med denne lovgivning og også ved tidligere lejligheder, er byggeri i skovene, og jeg vil bare være fuldstændig sikker på, at når et flertal her i Folketinget nu vedtager den nye planlovgivning, indebærer det, at der ikke kan bygges i skovene, og at regeringen heller ikke har planer om at bygge i skovene i fremtiden, altså ændre på skovbyggelinjerne.
Kristian Thulesen Dahl (DF), 2001-03-01:
Og så vil jeg sige, at fru Birthe Rønn Hornbech stadig væk ikke har besvaret det spørgsmål om, hvordan det kan være, at det er nytteløst at have en grænsekontrol på et lille areal som det mellem Danmark og Tyskland, mens det er helt oplagt og åbenlyst klart, at man kan have en grænsekontrol, der er effektiv, mellem Vesteuropa og Østeuropa.
Rosa Lund (EL), 2020-11-19:
Med forslaget her kan vi faktisk gøre det endnu sværere for mennesker på kanten af arbejdsmarkedet at få et job, for hvis man tvinger folk i 37 timers aktivering, er der pludselig op imod 30.000 mennesker, der skal arbejde gratis, og det er med til at støvsuge arbejdsmarkedet for lige præcis den type jobs, som mennesker på kanten af arbejdsmarkedet kan få.
Torsten Schack Pedersen (V), 2008-02-05:
I Venstre tilslutter vi os, at vi løbende tilpasser det danske beredskab til de udfordringer, vi står over for, og til den teknologiske udvikling, og vi bakker i Venstre naturligvis varmt op om, at der gives mulighed for at anvende et trecifret telefonnummer som vejviser til den offentlige sektor.
Sonja Albrink (CD), 1999-05-06:
Venstres ordfører henviste til de mange rapporter, der er kommet fra Erhvervsministeriet, og jeg synes selv, de rapporter, der er kommet fra Erhvervsministeriets side, giver mange gode svar og også spørgsmål om, hvor det er man ønsker at man skal prøve og kigge videre.
Kristian Pihl Lorentzen (V), 2012-01-18:
Så derfor vil jeg spørge ministeren: Er det ikke at skyde gråspurve med kanoner, at folk skal til at betale mindst 300 kr. pr. time for at få så små forbedringer i fremkommeligheden? Kan man ikke kalde det stor ståhej for ingenting, og er det virkelig rimeligt at piske løs på bilisterne med en stor ekstraskat på at passe arbejdet, når effekten i grunden bliver så forsvindende lille?
Lars Barfoed (KF), 2009-04-01:
Derudover har regeringen jo besluttet at aftale med et bredt flertal her i Folketinget, at vi investerer massivt i den kollektive trafik, og dét flytter noget i forhold til CO2, for det er den investering i infrastruktur og i kollektiv trafik, der for alvor skal gøre det mere attraktivt at tage toget og bussen.
Josephine Fock (ALT), 2017-05-05:
Så jeg er også utrolig glad for, at hr. Jakob Ellemann-Jensen læste den udtalelse op, som jeg synes er rigtig, rigtig fin, fordi det er vigtigt at understrege, at man kan være dansk, ligegyldig hvor man kommer fra, det handler også om, hvordan man føler det inde i hjerte, altså om man føler sig som dansker, og det skal vi passe på med vi ikke tager patent på at definere oppe fra den her talerstol.
Uffe Elbæk (ALT), 2018-04-10:
Nu har vi jo både været i Ungarn og rundt om velfærd, og nu kommer vi til at snakke datasikkerhed – det handler mine to første spørgsmål i hvert fald om – det vil sige, hvordan vi sikrer borgernes retssikkerhed, når det gælder deling af personfølsomme spørgsmål.
Carsten Hansen (S), 2015-02-26:
Det har også været nødvendigt, da der hele tiden har vist sig mange uhensigtsmæssigheder forbundet med det system, vi kender i dag, der i virkeligheden baserer sig på centralt fastsatte landsdækkende takster, og der har været mange historier ude om overbetaling og underbetaling, og hvad ved jeg.
Poul Henrik Hedeboe (SF), 2007-05-08:
Nu er jeg jo ekspert på mit eget liv, og jeg ved da i hvert fald, at hvis man har installeret fire kasser billigt indkøbte grænsesodavand nede i sit viktualierum, så er det altså sværere at opretholde en disciplin i forhold til ens egne børn om, at sodavand ikke er en hverdagsting, end hvis man går op i en butik og køber en ad gangen.
Karina Adsbøl (DF), 2017-10-10:
Som led i aftalen om en demenshandlingsplan blev der afsat midler til udvikling af en national mærkningsordning for demensegnede boliger, som hører under transport-, bygnings- og boligministeren, og derfor bliver den midlertidige hjemmel til ministeren gjort permanent med dette lovforslag, så ministeren kan fastsætte regler om gennemførelse af en mærkningsordning.
Peder Hvelplund (EL), 2016-11-29:
Denne klare forringelse af retssikkerheden forsøges begrundet med, at Statsrevisorerne i februar 2016 kom med en skarp kritik af Statsforvaltningen, bl.a. på grund af alt for lange sagsbehandlingstider og manglende prioritering af tilsynssagerne, i forhold til hvor der er størst risiko for lovbrud.
Peder Hvelplund (EL), 2017-01-26:
Den pegede meget konkret på nogle områder, hvor der var brug for at lave løsninger, som var helhedsorienterede, som ikke var betinget af, at det var små lokale løsninger, hvor det udelukkende var dem, der havde råd til at lave de løsninger, der fik muligheden for det.
Line Barfod (EL), 2010-11-09:
Jeg har forstået, at Dansk Folkeparti mener, at det, at 28 børn måske fik lov til at blive i Danmark, er noget af det farligste, der overhovedet kunne ske for Danmark, hvorimod de banker, som fuldstændig uansvarligt bare bruger løs af pengene, ikke udgør nogen særlig stor fare.
Thor Pedersen (V), 2004-12-09:
Jeg vil blot sige til Folketinget i almindelighed, at vi så er i dialog med Kommunernes Landsforening og i øvrigt også med Amtsrådsforeningen om, hvordan vi kan få et forløb gennem 2005, der mere afspejler de aftaler, vi rent faktisk har indgået – også ud fra det problem, vi ved der ligger over 2005, 2006 og 2007, at det i forvejen er en rimelig stor opgave for kommunalbestyrelser og delingsråd at styre den kommunale udvikling i den periode, hvor man også gennemfører kommuneændringerne, altså den kommunalreform, som skal gennemføres.
Egil Møller (DF), 1999-10-29:
Hensigten med lovforslaget er at skabe bedre muligheder for at bygge andelsboliger for den ældre del af befolkningen, og det synspunkt er vi i Dansk Folkeparti enige i. Det er anført i § 160 m, at de ustøttede, private andelsboliger ikke anses for almene boliger.
Bendt Bendtsen (KF), 1999-04-20:
Højesterets dom i Tvindsagen kom som en overraskelse for alle, både for dem, der i sin tid stemte for loven, og for dem, der stemte imod, dels fordi loven havde været igennem Justitsministeriets Lovafdeling, hvorfor man måtte formode, at lovmaterialet var i overensstemmelse med grundloven, dels fordi Højesteret aldrig tidligere er skredet ind og har underkendt en lov. Der blev med andre ord skrevet forfatningsretlig historie, da dommen faldt den 19. februar i år.
Sophie Hæstorp Andersen (S), 2012-03-29:
Og især er det med rådgivning og støtte jo ikke noget af det, vi laver om på med det her lovforslag, men man kan sige, at vi laver om på at have fem kontorer i dag til at have tre ude i det regionale landskab, og vi gør det også sådan, at det ikke længere er lovmæssigt, at der skal være et uanmeldt tilsyn om året.
Søren Søndergaard (EL), 2003-03-12:
Unge kunstnere kan få lov at søge de andre støtteordninger, hvor man vurderer det i forhold til kvalitet i den kunstneriske produktion, hvilken vel for yngre kunstnere som udgangspunkt, især hvis de ikke har nogen særlig indtjening, er mindre end for ældre kunstnere og for yngre kunstnere, der har en stor indtjening, for de har åbenbart produceret en del.
Nicolai Wammen (S), 2014-01-23:
Da den nye regering kom til, var det med en klar holdning til, at vi selvfølgelig skal have en moderne offentlig sektor, hvor de ansatte, uanset om det er i forsvaret eller i andre dele af den offentlige sektor, med tillid og ro i maven kan henvende sig, hvis de oplever ulovligheder eller andre ting, der ikke er i orden.
Rikke Hvilshøj (V), 2006-05-10:
Det er meget mere hægtet op på, hvad der er af lokale initiativer, og den her fokus, den her dialog om mangfoldighed, kan måske i nogle sammenhænge fungere bedre ved, at vi laver nogle længere, sammenhængende forløb, end at vi laver en stor, forkromet dag, som måske kunne gå hen over hovedet på mange mennesker.
Søren Egge Rasmussen (EL), 2022-09-15:
Og i forhold til den energi, som betales ud fra et varmeregnskab og en elregning, kan stigende energiudgifter sådan set også påvirke, at lejen stiger – på trods af at det jo sådan set kun er lidt belysning i trappeopgangen, der kan være omfattet af det, som med rimelighed kan tælles med i en udgift for udlejer.
Jeppe Kofod (S), 2002-11-06:
Jeg kan godt forstå, at ministeren siger, at der ikke er noget at kritisere kontorchefen for, men mener ministeren dybest set ikke, at når der kommer så alvorlige beskyldninger fra russisk Interpol og fra politimyndighederne omkring terrormistænkte på en Tjetjenienkongres i Danmark, at det er noget, som bør optage regeringen i en tid, hvor vi har et gidseldrama i Moskva, og hvor der er enorm fokus på den internationale terrorisme?
Jan Petersen (S), 1998-12-17:
Jeg husker det godt nok kun fra historiebøgerne, men realrenteafgiften gav den daværende nye konservative regering et ganske godt økonomisk bidrag til at få lukket et hul i statskassen, og det skete vist med oppositionens stemmer, efter at den samme regering, da den var i opposition, nægtede overhovedet at røre ved det emne.
Per Dalgaard (DF), 2010-05-28:
Jeg vil spørge ordføreren og kan måske få et svar a la det, som Socialdemokratiet gav mig, nemlig at det var bekymrende, hvis vi gav ulandsstøtte til lande, der producerer atomvåben, om det også er noget, SF bekymrer sig for, og om vi så ikke i givet fald skal stoppe al støtte til Pakistan, Kina og Indien.
Mads Rørvig (V), 2010-11-30:
Dette lovforslag er et glimrende eksempel på, at skattestoppet stadig er i fuld vigør og stadig yder de danske boligejere tryghed for, at lejeværdiskatten ikke skal skabe revner i husets fundament og familiernes økonomi, for dette lovforslag har netop det ædle formål at sikre balance i regnskabet og en balance i overensstemmelse med skattestoppet.
Karsten Lauritzen (V), 2012-05-03:
Nå, men så må jeg virkelig undre mig over, at Socialdemokraterne ikke kan støtte beslutningsforslaget, fordi problemet med rammeaftalen jo netop er, at der kun er tale om forbrydelser, der giver over 6 måneders fængsel, og der er vi nogle, der mener, om man ikke kunne gå skridtet videre og lave en bilateral aftale med Rumænien eller nogle af de baltiske lande om folk, der er dømt til 2 måneders, 3 måneders, 4 måneders fængsel.
Morten Østergaard (RV), 2006-12-13:
Under den her regering er det efter 4 år lykkedes at nedbringe marginalskatten med 0,4 pct. Er det ikke korrekt, at hvis man måler De Konservatives succes i, hvor meget man får lempet skatten på arbejdsindkomst, så var SR-regeringen en markant større succes for Det Konservative Folkeparti end den regering, man i dag selv er en del af?
Lene Espersen (KF), 2007-03-22:
Men for så vidt angår Ungdomshuset, må jeg bare gentage, at der var en meget, meget stor gruppe af udlændinge, som var involverede i de her uroligheder, og der synes jeg i den type tilfælde er det da ganske udmærket, at politiet har en mulighed for at holde de personer ude, som er på vej til Danmark, og som i hvert fald ikke vil bidrage til, at ro og orden bliver genoprettet hurtigt.
Betina Kastbjerg (DD), 2023-10-10:
Justitsministeren påpeger, at merarbejdet forventes at blive begrænset, men da vi jo netop er i gang med at forhandle en flerårsaftale for domstolene, vil jeg på den baggrund sende et skriftligt spørgsmål til justitsministeren for at få undersøgt, om omkostningerne kan holdes inden for domstolenes eksisterende ramme.
Flemming Damgaard Larsen (V), 2009-03-24:
Vi er nu i Udvalget for Forretningsordenen og blandt alle partier blevet enige om, at de ændringer, der lægges op til, og som jo er mindre justeringer, mest handler om at gå videre i brug af de elektroniske medier - f.eks. erstattes ordet omdeles mange steder med: offentliggøres på en af Folketingets hjemmeside - så meget af det, der har fundet sted på en meget mere konkret måde siden 1849, vil nu finde sted virtuelt.
Torsten Schack Pedersen (V), 2013-06-11:
Se, det, der er den store forskel på den skattepolitik, som den tidligere regering førte, og det, vi har oplevet her, når regeringen har lavet aftaler med Enhedslisten, er, at den tidligere regering lavede en fuldt finansieret omlægning af skatten på arbejde, og hver en krone, der kom ind, gik til at sænke skatten på arbejde med.
Pia Christmas-Møller (KF), 2001-04-19:
Og der vil jeg godt spørge arbejdsministeren, da den socialdemokratiske ordfører var ude af stand til at svare på spørgsmålet, jeg vil gerne høre: Hvad sker der helt konkret i det øjeblik, man måtte konstatere, at LetLøn ikke er i stand til at levere den statistik, man efterlyser i dette lovforslag?
Frank Aaen (EL), 2010-05-20:
Så mon ikke vi skal regne med, at vi – inden vi bliver færdige med at snakke sammen før valget om, hvad der skal laves om, og i den periode, der kommer efter valget, skal diskutere, hvad vi synes, der skal laves om her i samfundet – også når frem til, at der skal ske nogle forbedringer, som ikke øger uligheden i samfundet, sådan som vi ser det i øjeblikket?
Søren Kolstrup (EL), 2001-05-04:
Hvis man nu antog, at det mellemstore og mindre mejeri eller slagteri sagtens kunne konkurrere - det kunne man jo godt tænke sig - og sende sine varer ud i den store verden, f.eks. et økologisk slagteri, det kan Hanegal f.eks, så kunne det jo være, at problemet lå et andet sted, nemlig at stormastodonterne bevidst, kynisk spærrede for, at vi havde en egentlig konkurrence.
Henning Hyllested (EL), 2014-11-28:
Men derfor behøver regeringen jo ikke at fremsætte et lovforslag, som ligger langt fra formålet, i hvert fald det formål, vi havde med at gå ind i hele den her problematik, fordi formålet var jo bedre forbrugerbeskyttelse ved konkurser i rejsebranchen og især blandt flyselskaber.
Gitte Seeberg (KF), 2002-01-17:
Det er et princip, der skal fastholdes, men skattefinansieringen af offentlige ydelser og omfordelingen gennem de offentlige kasser skader fundamentet for velfærden, da skatter og afgifter nødvendigvis vil hæmme tilskyndelsen til at arbejde og skabe finansieringsgrundlaget for velfærden.
Thor Möger Pedersen (SF), 2011-12-20:
Men svaret på det konkrete spørgsmål er: Nej, jeg vil ikke synes, at en grænse på 74 pct. vil leve op til regeringens synspunkt om dels at sikre en rimelighed i de her regler, dels at sikre en tilskyndelse til aktive erhvervsinvesteringer i stedet for passive pengeanbringelser.
Peter Skaarup (DF), 2014-05-14:
Sagen er jo, at statsministeren mandag den 9. december 2013 bliver bekendt med, at justitsministeren har løjet over for Folketinget, men virkeligheden er, at der ingenting sker fra statsministerens side, før Enhedslisten sammen med os andre trækker tæppet væk under ministeren.